Barankabermecha
Barankabermecha (isp. Barrancabermeja 'raudonas krantas') – miestas šiaurės rytų Kolumbijoje, Santandero departamente, prie Magdalenos upės, 75 m aukštyje, 110 km į vakarus nuo Bukaramangos. Yra Švč. Jėzaus Širdies katedra. Miestas įkurtas 1536 m. Iki pat 1922 m., kai apylinkėse buvo rasta nafta, Barankabermecha buvo maža gyvenvietė. Svarbus naftos gavybos ir perdirbimo centras. Upių uostas. Žvejyba. Kukurūzų, bananų, jukos, kakavos auginimas.